קסטלו די אמורוזה

קסטלו די אמורוזה (באיטלקית ובאנגלית: Castello di Amorosa) הוא יקב הממוקם בטירה שנבנתה בסגנון ימי הביניים סמוך לקליסטוגה, בעמק נאפה שבקליפורניה. היקב נפתח לציבור באפריל 2007, כפרויקט של כורם דור רביעי, דאריו סאטוי (Dario Sattui), שהוא גם הבעלים והמפעיל של יקב V. Sattui הקרוי על שם סבא רבא שלו, ויטוריו סאטוי, שהקים במקור יקב בסן פרנסיסקו בשנת 1885 לאחר שהיגר מאיטליה לקליפורניה. היקב ידוע בעיקר בזכות טירה בסגנון טוסקני מימי הביניים, שנבנתה בין השנים 1995–2007 ומשמשת הן כאתר תיירות והן כיקב לייצור יין. היסטוריה שטח היקב היה בעבר חלק מאחוזתו של אדוארד טרנר בייל (Edward Turner Bale). בשנת 1993 רכש דאריו סטואי שטח של 692 דונם תמורת 3.2 מיליון דולר. בשנת 1995 החלו עבודות הקמת הטירה, היקב והמבנים הנלווים, בעלות כוללת של כ־40 מיליון דולר. ב-27 בספטמבר 2020 נפגע היקב במהלך "שרפת גלאס Glass Fire". בית החווה שבמתחם נהרס ונגרם אובדן משמעותי של מלאי יין, כל בציר 2020 של יין הפנטזיה אבד, אך הטירה נותרה ללא נזק. השראה ותכנון לאחר שסיים לימודי מנהל עסקים באוניברסיטת קליפורניה בברקלי בשנת 1969, יצא דאריו למסע בן שנתיים ברחבי אירופה, שבמהלכו פיתח עניין באדריכלות ימי הביניים. במהלך המסע הוא צילם, תיעד וצייר סקיצות של מבנים שונים בהם ביקר, טירות, מנזרים, ארמונות, כולל טירות מימי הביניים, בתי חוה ויקבים, ששימשו מקור השראה לתכנון הטירה. הטירה הטירה כוללת 107 חדרים הפרושים על פני שמונה מפלסים, ארבעה מעל פני הקרקע וארבעה מתחתיה. בעת פתיחתה השתרעה הטירה על שטח של כ־11,200 מ"ר, ובהמשך הורחבה לכ־13,100 מ"ר. הטירה נבנתה בהשראת מבצרים איטלקיים מן המאות ה־12 וה־13 וכוללת חפיר, גשר מתרומם, מגדלי הגנה, חצר פנימית, קפלה/כנסייה, אולם אבירים (במידות 9.1 על 21.9 מטרים ובגובה 6.7 מטרים), מרתפי יין וחדר עינויים. חדר העינויים כולל בתולת הברזל מסוף הרנסאנס, אותה סאטוי קנה תמורת 13,000 דולר בפיינצה, איטליה; מתלה עינויים; ומכשירי עינויים אחרים. האולם הגדול מציג ציורי קיר "עתיקים" שצוירו על ידי שני אמנים איטלקים, שלקח להם כשנה וחצי להשלים. הבנייה, עבודות הברזל ועבודות העץ בוצעו בעבודת יד תוך שימוש בטכניקות מלאכת יד מהעולם הישן. חומרי הבנייה כללו 8,000 טון אבן שנחצבה מקומית, אבני ריצוף, רעפי גג טרקוטה ו-850,000 לבנים שיובאו מאירופה. מתחת לטירה נמצאים חדרי אחסון לחביות יין בשטח של כ-8,100 מטרים רובועיים וחדרי טעימות בהם המבקרים יכולים לטעום את היינות, כולם נמכרים רק בטירה או דרך מועדון היין של היקב. עקב מגבלות מחוז נאפה, לא ניתן לשכור את הטירה והשטח שלה לחתונות או קבלות פנים, אך ניתן לשכור אותם לאירועים עסקיים ולגיוס תרומות. במאי 2012 הורה המחוז ליקב להפסיק לקיים מיסה קתולית שבועית בקפלה עקב היעדר היתרי שימוש. גלריה קישורים חיצוניים אתר האינטרנט הרשמי של קסטלו די אמורוזה (באנגלית) טירת קסטלו די אמורוזה באתר למטייל ציפי שמילוביץ, דרך היין: לטייל, וגם לשתות, בנאפה ואלי, באתר ynet, 16 ביולי 2012 הניו יורק טיימס, מה עושים בביקור קצר בנאפה וואלי?, באתר הארץ, 11 באוקטובר 2018 ניר חכלילי‏, נאפה ואלי: לטייל שיכורים ברכבת היקבים, באתר וואלה, 7 בנובמבר 2018 קסטלו די אמורוזה, סרטון באתר יוטיוב קסטלו די אמורוזה, ברשת החברתית פייסבוק קסטלו די אמורוזה, ברשת החברתית X (טוויטר) קסטלו די אמורוזה, באתר פינטרסט הערות שוליים